Verkragtingslagoffer moes glo huis skoonmaak | Maroela Media
“Goodman Simphiwe Balelo is Maandag in die Butterworth-streekshof gevonnis vir die verkragting wat op 31 Oktober 2012 plaasgevind het,” het kapt. Jackson Manatha, woordvoerder vir die polisie in die Oos-Kaap, Dinsdag gesê.
Balelo het die meisie en haar vriendin omstreeks 12:00 die middag na sy huis genooi sodat sy sy huis kon skoonmaak. “Die twee niksvermoedende dogters is na die man se huis toe,” het Manatha gesê. “Die man het langs die slagoffer en haar gesin gewoon.”
Die tweede dogter, wat ŉ familielid is van die skuldige, is aangesê om weg te gaan. “Die man het vir die slagoffer gesê sy moet bly, omdat sy self die huis gaan skoonmaak. Hy het daarna die deure gesluit en haar verkrag.”
Manatha sê die man het R2 vir haar gegee en gewaarsku sy mag niemand van die verkragting vertel nie. “Sy het egter haar gesin daarvan vertel en die man is kort daarna in hegtenis geneem.”
Die misdaad het by die Ntlambonkulu informele nedersetting in Mgomanzi, Butterworth, plaasgevind. -SAPA